open-index/open-wikipedia-markdown huggingface dataset:
Abdurrahmon ibn Abzo

**Abdurrahmon ibn Abzo** ( — Abdurrahmon ibn Abzo al-Xuzoiy (?, Makka — 70/689,?) — sahoba.

## Hayoti va faoliyati
Manbalarda *Abu Saʼid* va *Abu Abdulloh* kunyalari bilan mashhur bo‘lgan.

Sahoba hisoblangan otasi ham u kabi Bani Xuzoaning ozod qilgan quli bo‘lgan. Qur’oni karimni chuqur bilgani sababli, xo‘jayini va Makka voliysi Nofe’ ibn Abdulhoris xalifa Umar bilan uchrashishga ketayotgan vaqtlari uni o‘z o‘rniga qoldirar edi. Buning sababini so‘ragan Umarga Nofeʼ: „U Makka xalqi ichida Qur’onni eng yaxshi o‘qiydigan va ilohiy buyruqlarni eng yaxshi biladigan kishidir“ deb, javob bergan. Abdurrahmon ibn Abzo Siffiynda Aliga bay’at qilgan sahobalardan. Keyinchalik, Ali uni Xurosonga voliy etib tayinlagan (658-yil). Biroq qancha muddat voliy bo‘lgani haqida maʼlumotlar kelmagan.

Ibn Hibbon Abdurrahmon ibn Abzo al-Xuzoiyni tobe’inlardan ekanini aytgan bo‘lsa, Imom al-Buxoriy va Abu Hotim kabi muhaddislar uni sahobalardan bo‘lganini maʼlum qilganlar. Hatto Abu Hotim Abdurrahmon ibn Abzo al-Xuzoiy Payg‘ambarning orqalarida namoz o‘qiganini qayd etgan. Rasululloh tomonlaridan tarqatilgan o‘ljalardan ulush olgani haqidagi o‘zining rivoyati ham buni tasdiqlaydi.

## Hadislari
To‘g‘ridan-to‘g‘ri Payg‘ambardan rivoyat qilgan hadislaridan tashqari, Abu Bakr, Umar, Ali, Ammor, Ubay ibn Ka’b kabi buyuk sahobalardan naql qilgan rivoyatlari ham „*Kutubi sitta*“dan o‘rin olgan. Uning o‘zidan esa, o‘g‘illari Saʼid va Abdulloh, xossatan Shaʼbiy, Abu Ishoq as-Sabiiy va boshqa tobeʼinlar hadis rivoyat qilganlar.

## Adabiyotlar

# Ibn Saʼd. Tabaqāt al-kubrā. — Bayrut: 1968. V, 462; 
# Musnad. III, 406-407; V, 122-125; 
# Al-Buxoriy. At-Tarӣx al-kabӣr. — Haydarobod.: 1360-80/1941-60, — Diyorbakr: V, 245; 
# Muslim. „Salāt al-musofirӣn“. 269; 
# Ibn Abu Hotim. Al-Jarh va-t-taʼdӣl. — Haydar­obod: 1371-73/1952-53, — Bayrut: „Dor al-kutub al-’ilmiyya“. V, 209; 
# Az-Zahabiy. Siyar. III, 201-202; 
# Ibn Hajar. Al-Isāba. — Qohira: 1328. IV, 149.

## Manbalar
Eklera

**Eklera** — Hindistonning Gujarat shtati, Surat tumanida joylashgan kichik musulmon qishloqchasi hisoblanadi. Bu taxminan Arab dengizi sohilidan  va Surat shahar munitsipal chegarasidan joylashgan. Unga eng yaqin temir yoʻl stansiyasi Suratdagi Bhistandir.

## Demografiyasi
Eklerada 1200 ga yaqin aholi istiqomat qiladi, ularning aksariyati sunniy Surti Vohra va oz sonli qismi esa qabila hindulari hisoblanadi. Aholining taxminan chorak qismi (sunniy Surti Vohralar) chet elda, jumladan Buyuk Britaniyada, asosan London, Dewsbury, Batley, Botswana, Panama, Janubiy Afrika, Kanada, Yangi Zelandiyada istiqomat qiladi. Oilalarning aksariyati dehqonchilik bilan shug‘ullanadi. Kichikroq qoʻshni Bhanodra qishlogʻining koʻpchilik vakillari Eklera ichida istiqomat etishadi.

## Inshootlar
Eklerada bitta masjid, bitta maktab, suv inshooti, tegirmon va sut zavodi bor. Qishloq aholisi istiqomat qiladigan uylar va savdo-sotiq uchun zarur boʻlgan mahsulotlar bilan taʼminlaydigan kichik doʻkonlar ham mavjud. 2007-yilda Eklera va Bhanodra katta masjid qurish loyihasini boshlandi, jumladan, toʻrt qavatli madrasa (Islom qoʻshimcha maktabi), shuningdek, dorixona va koʻp funksiyali zalni oʻz ichiga oladigan hudud qurilishi loyihalashtirilgan edi. Loyihani moliyalashtirish mablagʻlari asosan norezident hindlardan olingan.

Qishloqni yaqin atrofdagi Unn, Sachin va Bhistan bilan bogʻlaydigan uchta asosiy yoʻl mavjud. Qishloqning nisbiy farovonligi, shuningdek, qishloqdagi yer narxlarining yuqoriligi va koʻplab sobiq NRI (norezident Hindiston va Hindiston kelib chiqishi) qishloq farovonligiga qoʻshgan hissasi tufayli sezilarli darajada oshdi. NRIlar ikki qishloqning ijtimoiy-iqtisodiy rivojlanishida hal qiluvchi rol oʻynaydi. Oilalar va keng jamoatchilikka muntazam ravishda pul oʻtkazmalari „panchayat“ qishloqqa infratuzilmani yaxshilash imkonini beradi. Hududda tibbiy xizmat uchun pul toʻlashga qodir boʻlmagan kambagʻal qishloq aholisiga, ularning kelib chiqishidan qatʼi nazar, hayotiy yordam koʻrsatadigan maxsus jamgʻarmalar tashkil etilgan.
Ena (Gujarat)

**Ena** — Hindistonning Gujarat shtatidagi qishloq. U Bardoli yaqinidagi Surat tumanida (Taxsil Palsana) joylashgan.

## Yana qarang

* Suratning diqqatga sazovor joylari roʻyxati

## Havolalar

*„Hindiston qishloqlar roʻyxati“
* „Kichik Enada katta oʻynash“ ''IBNLive''
Bhatha

**Bhatha** — Surat chekkasida joylashgan qishloq. Pal 2010-yildan beri eng yuqori rivojlanishni qayd etgan Bhatha shahriga eng yaqin joylashgan hudud hisoblanadi. Qishloq bir necha koʻchalarga boʻlingan va yaxshi qurilgan kachcha uyi hamda pakka uylari mavjud.

## Manzil
Bhatha Pal RTO dan Hazira tomon 3 km uzoqlikda joylashgan. Surat temir yoʻl stansiyasidan kelgan odamlar Bhatha shahriga Adajan Patia yoki Gujarat gaz doirasi orqali riksha yoki avtobusda borishlari mumkin. Qishloq Tapi daryosining sohilida oʻrnashgan.

## Bhathadagi arxitektura
Bhathadagi uylarning aksariyati sof Parsi meʼmorchiligi asosida qurilgan. Bhatha shahrida „Agiyari“ olov ibodatxonasi mavjud boʻlib, u Parsi kalendariga koʻra 1912-yilda qurilgan. Bhathada 1800-yillarda qurilgan uylar ham bor. Uylar juda yaxshi va pishiq qilib qurilgan.

## Manbalar
Haripura

**Haripura** — Hindistonda Gujarat shtatining Surat tumanidagi Kadod shahri yaqinida joylashgan qishloq. U Bardoli shahridan 13 kilometr shimoli-sharqda joy olgan. Hindiston mustaqillik harakati davrida yaʼni 1938-yilda Hindiston Milliy Kongressining yillik sessiyasi boʻlib, u „Haripura sessiyasi“ deb nomlangan.

Haripura Mori, Samthan, Kadod va Kosadi kabi qishloqlar bilan chegaradosh.

## Geografiyasi
Haripura Tapti daryosi boʻyida joylashgan .

## Tarixi

Haripura 1968-yilgi Tapti toshqinida geografik balandlikda joylashgani tufayli ortiqcha ziyon koʻrmadi.

Subhas Chandra Bose raisligida 1938-yil 19-22-fevral kunlari Hindiston Milliy Kongressi Haripurada yigʻildi; u 1938-yilda Haripura kongressi sessiyasining prezidenti etib saylangan. Sardar Vallabhbhai Patel Kongress uchun Haripurani tanlagan edi. 51 Buloqlar aravasi aynan shu voqea uchun Vansda shtatidagi Maharajasaheb Shri Indrasinhji Pratapsinxji Solanki tomonidan bezatilgan va joʻnatilgan. Taniqli rassom Nandalal Bose ham Mahatma Gandining Haripura sessiyasi uchun Gandi iltimosiga ko‘ra yettita afishadan iborat to‘plamni yaratdi, kino direktori, Wadia Movietone studiyasi JBH Vadiya esa *Haripura Kongressi* to‘g‘risida to‘liq metrajli hujjatli film suratga oldi.

## Diqqatga sazovor joylari
Ushbu qishloqda Krishna ibodatxonasi va Subhas Chandra Bose haykali barpo etilgan.

## Galereya

Fayl:Haripura Gaam Padar.gif|Haripura 1970-yillarda
Fayl:Haripura pri Shala.gif|Haripura 1970-yillarda
Fayl:Haripura nadi.jpg|Haripura 2000-yillarda
Fayl:Ganeshji 2010.jpg|Xaripuradagi ibodatxona

## Yana qarang

* Suratning diqqatga sazovor joylari roʻyxati
## Manbalar
Abdurrahmon ibn Abu Bakr as-Siddiq

**Abdurrahmon ibn Abu Bakr as-Siddiq** (  — Abu Muhammad Abdurrahmon ibn Abu Bakr as-Siddiq,? – 53/673, Hubshiy ) — sahoba,  muhaddis.

Abdurrahmon ibn Abu Bakr as-Siddiq Abu Bakrning o‘g‘li va Oyshaning tug‘ishgan inisidir. Abdurrahmon ibn Abu Bakr as-Siddiq *Abu Abdulloh* kunyasi bilan ham atalgan. 

## Urushlardagi ishtiroki
Islomning ilk davrlarida mushriklar safida Badr va Uhud g‘azotlarida musulmonlarga qarshi jang qilgan. Hudaybiya sulhi asnosida yoki yanada mashhur rivoyatga ko‘ra, Makka fathidan avvalroq musulmon bo‘lgan. Avvalgi ismi *Abdulka’ba* bo‘lib, bu ismni Payg‘ambar *Abdurrahmon* deb o‘zgartirganlar. Xaybar va undan keyingi g‘azotlarda ham ishtirok etgan.

Vado hajida Payg‘ambar taraflaridan Oysha bilan umra ibodatini bajarishga buyurilgan. Payg‘ambar xastalanganlarida ham yonlaridan hech ayrilmasdan xizmatlarida bo‘lgan. O‘q otish bo‘yicha mahoratli bo‘lgan Abdurrahmon ibn Abu Bakr as-Siddiq otasining xalifaligi davridagi dindan qaytish voqealarida Xolid ibn Valid qo‘shini safida jang qilgan. Ayniqsa, Bani Hanifa qabilasiga qarshi janglarda katta mahorat ko‘rsatgan. Umar davrida esa Shom fathida qatnashgan. Jamal voqeasida Oyshaning yonida turgan Abdurrahmon ibn Abu Bakr as-Siddiq Alini qo‘llab-quvvatlagan, shuningdek, Misr voliysi bo‘lgan ukasi Muhammadga qarshi yurish qilgan. Ukasining Muoviya ibn Xudayj tomonidan o‘ldirilishiga qarshilik qilmagan. Muoviya ibn Abu Sufyon o‘g‘li Yazidni valiahd etib tayinlashiga Husayn, Abdulloh ibn Zubayr va Abdulloh ibn Umarlar bilan birga qarshi chiqqan va unga bay’at qilmagan. Keyinroq bay’at qilishi uchun Muoviya tomonidan yuborilgan 100.000 dirhamni ham rad etib, Makkaga qaytgan.

## Vafoti
Qurayshning eng mohir kamonchilaridan biri bo‘lgan Abdurrahmon ibn Abu Bakr as-Siddiq Makkadan 6 mil uzoqlikda bo‘lgan Hubshiy degan joyda vafot etgan. Jasadi Makkaga keltirilib, shu yerda dafn etilgan. 

## Hadislari
Abdurrahmon ibn Abu Bakr as-Siddiqdan sakkizta hadis ri­voyat qilingan bo‘lib, bularning uchtasi «*Sahӣh al-Buxārӣ*» va «*Sahӣh Muslim*»da, qolganlari esa, «*Kutubi sitta*»ning boshqalarida keltirilgan. Uning rivoyatlarini Ahmad ibn Hanbalning «*Musnad*» asarida ham ko‘rish mumkin.

## Adabiyotlar

# Al-Voqidiy. Al-Mag‘āzӣ. – London: 1965–66. I, 257; II, 695; 
# Ibn Hishom. As-Sӣra. – Kohira: 1375/1955. I, 638; II, 352, 602; 
# Ibn Qutayba. Al-Ma’rӯf. – Qohira: 1960. 174; 
# Al-Balozuriy. Ansāb al-ashrāf. – Bayrut. 1979. I, 144–146; 
# At-Tabariy. Tarӣx. – Leyden: 1879–1901. I, 1751, 1940, 1943, 1947, 1950, 3405; II, 84, 176–177, 196–197; 
# Ibn Abdulbar. Istӣ’āb. – Qohira: 1969. II, 824–826; 
# Ibn al-Asir. Usd al-g‘āba. – Kohira: 1285–87. III, 304–306; 
# Az-Zahabiy. Siyar. II, 471–473; 
# Mustafa Fayda. «Abdurrahman b. Ebû Bekir es-Sıddîk». TDV İA. – İstanbul 1988. I, 159.

## Manbalar
Abdurrahmon ibn Abu-z-Zinod

**Abdurrahmon ibn Abu-z-Zinod** ( — Abu Muhammad Abdurrahmon ibn Abu-z-Zinod al-Madaniy, 100/718,? — 174/790, Bag‘dod) — muhaddis olim.

## Hayoti va faoliyati
Tug‘ilgan joyi maʼlum emas. Otasi — mashhur faqih, *Abdulloh ibn Zakvonning Abu-z-Zinod* kunyasiga muvofiq *Ibn Abu-z-­Zinod* nomi bilan ham mashhur bo‘lgan. Otasi Abu-z-Zinod tobe’in, Abdurrahmon ibn Abu-z-Zinod esa tabaʼa-­tobeʼinlardan bo‘lgan. Shamsuddin az-­Zahabiy uni oltinchi tabaqa olimlaridan, deb zikr qilgan. Rivoyatlarining aksariyati otasidan bo‘lgani bois, ilk tahsilini ham undan olgani maʼlum bo‘ladi. Mashhur qiroat olimlaridan bo‘lgan Abu Jaʼfar va Nofeʼlardan taʼlim olgan. Nofeʼ qiroatiga doir asar yozgani maʼlum. Suhayl ibn Abu Solih, Hishom ibn Urva, Muso ibn Uqba kabi mashhur olimlardan rivoyatlari bor. Uning o‘zidan Saʼid ibn Mansur, Ibn Jurayj, Abu Dovud at-Tayolisiy va boshqa baʼzi hadis olimlari ri­voyat qilganlar.

Abdurrahmon ibn Abu-z-Zinod ko‘proq hadis ilmi bilan mashg‘ul bo‘lish bilan birga, fiqhiy masalalarda ham fatvolar bergan. Hadisda siqa deb qabul qilinsa-da, baʼzi mavzularda tanqidga uchragan. Hishom ibn Urvadan rivoyat etgan hadislarida ishonchli roviy (hujjat) deb qabul qilingan, boshqa rivoyatlarida tom maʼnoda siqa deb sanalmagan. Jarh va ta’dil imomlaridan Yahyo ibn Maʼiyn­ga ko‘ra esa, rivoyat mavzusida zaif hisoblangan. Baʼzi olimlar Abdurrahmon ibn Abu-z-Zinodni Bag‘dodga ko‘chib, u yerda joylashganidan so‘ng otasidan g‘arib hadislar rivoyat etgani sababli tanqid etadilar. Uning Madinada bo‘lgan vaqtida rivoyat qilgan hadislarining sahih ekani, ammo Bag‘dodda rivoyat etganlari bag‘dodlik­lar tomonidan o‘zgartirilgani haqida ham so‘z yuritiladi. Bu esa uning Iroqqa ketganidan so‘ng tanqid qilinganini ko‘rsatuvchi omillardandir. Shunga qaramay, Abdurrahmon ibn Abu-z-Zinod hadis ilmida o‘rni inkor qilib bo‘lmas olimlardan hisoblanadi.

## Vafoti
Abdurrahmon ibn Abu-z-Zinod yetmish to‘rt yoshida vafot etgan.

## Adabiyotlar

# Al-Xatib. Tarӣx Bag‘dād. — Qohira: 1349/ 1931. X, 228; 
# Ibn Saʼd. At-Tabaqāt al-kubrā. — Bayrut: 1388/1968. V, 415; 
# Az-Zahabiy. Tazkira al-huffāz. — Haydarobod: 1375-77/1955-58. I, 247; 
# Mücteba Uğur. „Abdurrahman b. Ebü’z-Zinâd“. TDV İA. — İstanbul: 1988. I, 159.

## Manbalar
Lajpor

**Lajpur** — Hindistonning Gujarot shtati Surat tumanida Choryasi Taluka shahridagi eng katta qishloq hisoblanadi. U Suratdan 20 km janubdagi Surat-Navsari yoʻlida joylashgan. Lajpor markaziy qamoqxonasi ham shu yerda bunyod etilgan.

## Yana qarang

* Suratning diqqatga sazovor joylari roʻyxati
Ayaz Tasavvar

**Ayaz Tasavvar** (1990-yil 10-dekabrda tugʻilgan) — Pokistonlik birinchi toifali kriketchi, Balujiston terma jamoasida oʻynaydi. 2021-yil yanvar oyida u 2020-2021-yilgi Pokiston kubogi uchun Balujiston terma jamoasiga qoʻshilgan.

## Manbalar
Kapletha

**Kapletha** — Hindistonning Gujarat shtatida Surat tumanidagi qishloq. Suratdan taxminan  janubda joy olgan.

## Demografiyasi
Qishloq aholisi taxminan 2500 kishi. Qishloq aholisining aksariyati xorijda, asosan Buyuk Britaniya, AQSh, Kanada, Janubiy Afrika, Yangi Zelandiya va Panama Barbadosda istiqomat qiladi. Qishloq aholisining asosiy kasbi dehqonchilik hisoblanadi. Ushbu qishloqda koʻpchilik odamlarning familiyasi Patelga ega, shuningdek DEGIA, Asvat, Pandor, Chichwadiya, Sacha, Harpati, Dhimmar, Raja, Ukadia va boshqalar bor.

## Taʼlim tizimi
Unda Jamiyatul Qirat nomi bilan mashhur juda katta islom universiteti mavjud.

## Joylashuvi
Qishloqning chetidan oqib chiqadigan Mindhora daryosi bor. Qishloq atrofida g‘isht zavodlari ko‘p. Qishloqning qoq markazida kichik bir hovuz bor, shuningdek, Kapletada Surat-Navsari asosiy yoʻlida Sigdi nomli restoran bor.

## Tarixi
Mahatma Gandi oʻzining Dandi yurishi paytida ushbu qishloqqa tashrif buyuradi va Mindhora daryosidan oʻtadi. Oʻsha davrda daryo ustida koʻprik yoʻq edi, shuning uchun qishloq aholisi hoʻkiz aravasi bilan koʻprik yasaydilar va Mahatma Gandi daryodan oʻtib, Dandi tomon sayohatini davom ettirdi.

## Manbalar
Kumbhariya (Surat)

**Kumbhariya** — Hindistonning Gujarat shtatida Surat tumanidagi Choryasi talukada joylashgan qishloq. Bu nom Gujaratning Kutch tumanidagi Anjar yaqinidagi boshqa qishloq nomiga (Kumbariya) oʻxshaydi.
## Tuzilishi
Kumbhariya, rasman oʻzining Gram Panchayatiga ega qishloq, asta-sekin yaxshi rivojlangan shaharchaga aylanib bormoqda. Uning kirish joyi Surat — Kadodara yoʻli orqali amalga oshiriladi. U Suratdan 10 km uzoqlikda joylashgan va avto-rikshalar orqali shahar bilan yaxshi bogʻlangan. Uning atrofida Saroli, Puna Gam, Saniya Hemad kabi qishloqlar joy olgan. Suratning shovqinli toʻqimachilik bozori asta-sekin yaqin atrofdagi qishloqlarga, jumladan Kumbhariyada ham kengayib bormoqda, deb hisoblaniladi. Bu qishloq NRI aholisining koʻpligi bilan ham mashhur.
Chris Hipkins

**Christopher John Hipkins** (; 1978-yil 5-sentabrda tugʻilgan) — Yangi Zelandiya Mehnat partiyasi siyosatchisi, 2023-yilning 7-fevral kuni Jacinda Ardern oʻrniga Yangi Zelandiya Bosh vaziri lavozimini egalladi. Hozirgacha mamlakat taʼlim vaziri, politsiya vaziri, davlat xizmati vaziri va palata rahbari lavozimlarida ishlagan. 2008-yilgi saylovlarda parlament aʼzosi etib saylangan. Yangi Zelandiyada COVID-19 pandemiyasi natijasida taniqli shaxsga aylangan. 2020-yil iyuldan noyabrgacha Sogʻliqni saqlash vaziri va 2020-yil noyabridan 2022-yil iyunigacha COVID-19ga qarshi kurash vaziri lavozimlarida ishlagan.

2023-yil 21-yanvarda Leyboristlar partiyasi yetakchisi sifatida Jacinda Ardern o‘rniga yagona nomzod bo‘ldi.

## Manbalar
Belgorod bayrog'i

**[[Belgorod]] bayrog'i** – Rossiya Federatsiyasining Belgorod viloyati, Belgorod shahrining rasmiy ramzlaridan biri (gerb bilan birga). Bayroq shahar aholisining birligi va o'zaro hamkorligi ramzidir.

Amaldagi bayroq 1999-yil 22-iyulda Belgorod shahar deputatlari kengashining 321-son qarori bilan tasdiqlangan va 2002-yilda 978-sonli ro'yxatga olish raqami bilan Rossiya Federatsiyasining Davlat geraldik reestriga kiritilgan.

## Bayroq tavsifi
Belgorod shahri bayrog'ida (pastki qismida oq chiziqli ko'k rangli tuval) orqa oyoqlarida turgan sariq sher, tepasida oq burgut ko'tarilgan. Shahar ramzlari 300 yildan ortiq boʻlib, Pyotr I davrida paydo boʻlgan. Rus podshosi Poltava jangida (1709) shvedlar ustidan qozonilgan gʻalaba sharafiga Belgorod aholisiga gerbni taqdim etgan. 1712 yilda gerb dushmanni mag'lub etgan Belgorod polkining bayrog'ida tasvirlangan va 1727 yilda yangi tashkil etilgan viloyatning ramzi bo'lgan.

## Havolalar


## Manbalar
Baniyas (futbol klubi)

**Baniyas klubi** Abu Dabining Baniyas hududidagi Al Shamxa shahrida joylashgan Amirlik sport klubidir. Klub BAA Pro-ligasida ishtirok etadi.

## Prezidentlik

* Manba: Prezidentlik

## Yutuqlari
**Prezident kubogi**

* **Gʻoliblik:** 1991–92

**Birinchi divizion**

* **Gʻoliblik:** 1994–95, 2004–05, 2008–09, 2017–18

**Koʻrfaz kubogi**

* **Gʻoliblik:** 2012–13

## Pro-ligadagi natijalari

**eslatma** 2019–20 BAA futbol mavsumi Birlashgan Arab Amirliklarida COVID-19 pandemiyasi sababli bekor qilindi.

## Hozirgi texnik xodimlar

## Hozirgi tarkib
*2025-yil 20-iyul holatiga*

## Xalqaro oʻyinlardagi natijalar

### Mamlakatlar boʻyicha natijalar

## Manbalar

## Havolalar
*
Scania AB

Scania AB – Shvetsiyaning Södertälje shahrida joylashgan yuk mashinalari, avtobuslar va dizel dvigatellari ishlab chiqaruvchisi. 54 000 dan ortiq xodimga ega Scania Yevropa, Lotin Amerikasi, Osiyo, Afrika va Okeaniyada faoliyat yuritadi. Uning faoliyati dunyoning 100 dan ortiq mamlakatlarini qamrab oladi.
## Manbalar

## Havolalar
Yuriy Lyubimov

**Yuriy Petrovich Lyubimov** (, Yaroslavl, Rossiya Respublikasi — 2014-yil 5-oktabr, Moskva, Rossiya) — sovet va rus teatr rejissyori, aktyor, oʻqituvchi. Rossiya Federatsiyasi xalq artisti (1992-yil), Rossiya Federatsiyasi Davlat mukofoti (1997-yil), II darajali Stalin mukofoti (1952-yil) va Oltin niqob mukofoti (2000-yil) laureati. Sovet-Fin urushi qatnashchisi.

U rus teatrining islohotchilaridan biri. Moskva Taganka teatrining badiiy rahbari (1964-1984; 1989-2011) va direktori (1990-2011).

## Manbalar
* *Maltseva O. N.* Yuriy Lyubimovning sheʼriyat teatri: Moskva drama va komediya teatrining Tagankadagi spektakllari: 1964-1998 . — Sankt-Peterburg: Rossiya sanʼat tarixi instituti, 1999. — 271 p.
* *Smelyanskiy A.* *M.* Taklif etilgan holatlar: 20-asrning ikkinchi yarmidagi rus teatrining hayotidan . — M .: Rassom. Ishlab chiqaruvchi. Teatr, 1999. — 351 b.

## Havolalar
* Yuriy Lyubimovning rasmiy veb-sayti va Yu. P. Lyubimova
* Yuriy Lyubimov Taganka teatrining veb-saytida
* Lyubimov, Yuriy — maqola
* Rejissor Yuriy Lyubimovning 85 yilligiga 
* Yuriy Lyubimov 60 yoshida Vladimir Vysotskiydan (qoʻshiq matniga sharhlar)
* Yuriy Lyubimov — haqiqiy ustaning mashaqqatli yoʻli
* Mukofotlar va unvonlar Yu. P. Lyubimova
* 
*
Shabab Al-Xalil SC

**Shabob al-Xalil SC** ( ạlkẖlyl ạlryạḶy) yoki oddiygina **Shabab al-Xalil** – Gʻarbiy Sohil Premer-ligasida oʻynaydigan Falastinning Xevron shahri professional futbol klubi. Joriy mavsumda Falastin chempioni (klub tarixidagi 6-titul).

## Yutuqlar

* **Gʻarbiy Sohil ligasi (6)**
** Chempionlar (6): 1979, 1982, 1986, 1999, 2016, 2021
** Ikkinchi oʻrin (2): 2012, 2019
* **Gʻarbiy Sohil kubogi**
** Gʻoliblar (4): 1978, 1981, 1985, 2013
** Ikkinchi oʻrin (4): 2000, 2008, 2010, 2017
* **Gʻarbiy Sohil Superkubogi**
** Gʻoliblar (1): 2013 yil
** Ikkinchi oʻrin (1): 2016 yil
* **Yosir Arafat kubogi – Shimoliy viloyatlar**
** Gʻoliblar (2): 2013–14, 2016–17
** Ikkinchi oʻrin (1): 2015–16

### Yoshlar

* **Tokio ligasi**
** Gʻoliblar (1): 2019

## OFK musobaqalaridagi chiqishi

* **[[OFK kubogi]]**: 1 ta uchrashuv

:: 2017: Pley-off bosqichi

## Xalqaro maydonda

## Hozirgi tarkib
2024 yil 9 iyun holatiga koʻra

## Manbalar

## Havolalar

* Klub profili – *fifa.com*
Beshog‘ayni mahallasi

**Beshogʻayni** — Toshkent shahridagi Sebzor dahasida joylashgan qadimiy mahallalardan biri boʻlgan. Mahalla Kohota, Hovuzli, Qoratut, Qoshiqchilik mahallalari bilan chegaradosh bo‘lgan. Mahallada qariyb 150 xonadon istiqomat qilgan. Aholisi, asosan, o‘zbeklardan iborat bo‘lib, ular asosan chakana savdo va hunarmandchilik, shahar tashqarisidagi yerlarida dehqonchilik bilan shug‘ullangan. Mahalla hududida 2 ta masjid, qabriston, choyxona, baqqollik do‘konlari, sartaroshxona, juvozxona, tegirmon, to‘quv ustaxonasi bo‘lgan (20-asr boshi).

## Hozirda
Hozirgi hududida 4-9 qavatli turar joy binolari qurilgan.

## Yana qarang

* Hastimom mahallasi
* Hofiz Koʻhakiy mahallasi

## Manbalar
Tagbandbofon masjidi

**Tagbandbofon masjidi** — Oʻzbekistonning Buxoro shahri tarixiy markazida joylashgan madaniy meros yodgorligi. Oʻzbekiston moddiy va madaniy merosining koʻchmas mulk obyektlari milliy roʻyxatiga kiritilgan — davlat muhofazasiga olingan.

Masjid XVII asrda bunyod etilgan. 2016—2018-yillarda kapital taʼmirdan chiqarilgan. Masjid qurilganidan buyon hozirga qadar oʻz funksiyasini bajarib kelyapti. .

## Manbalar
Bogʻiboʻston (Furqat tumani)

**Bogʻiboʻston**   — Oʻzbekiston Respublikasining  Fargʻona viloyatiga qarashli qishloq.   Furqat tumani tarkibiga kiradi.
 
## Manbalar
Kattabogʻ (Yangiariq tumani)

**Kattabogʻ**   — Oʻzbekiston Respublikasining  Xorazm viloyatiga qarashli qishloq.   Yangiariq tumani tarkibiga kiradi.
 
## Manbalar
Achchiqquyi

**Achchiqquyi** — Oʻzbekiston Respublikasining Xorazm viloyatiga qarashli qishloq. Yangiariq tumani tarkibiga kiradi. Koʻchalar soni 15 ta, xonadonlar soni 457 ta, aholi soni esa 2,081 nafar

## Manbalar
NIO

NIO – Shanxayda joylashgan Xitoy avtomobil ishlab chiqaruvchisi boʻlib, elektr va avtonom transport vositalarini loyihalash va rivojlantirishga ixtisoslashgan. Kompaniya, shuningdek, bir oʻrindiqli elektr poygalarining birinchi toifasi boʻlgan FIA Formula E chempionatida ishtirok etadi.
## Vehicles
Nioʻs first car was the EP9 electric hypercar, presented the same day the brand was launched. Nio revealed the ES8, a seven-seater electric SUV in December 2017 and began deliveries of the ES8 in June 2018. Nio launched the ES6, a five-seater electric SUV, in December 2018, and began deliveries in June 2019. In December 2019, Nio launched the EC6, a five-seater electric coupe SUV with deliveries beginning in September 2020. Nio launched ET7, its electric sedan, in January 2021 and revealed ET5, its most compact sedan at Nio Day in December 2021.

To date, Nio has revealed two concept cars; EVE at SXSW 2017 and ET Preview at Auto Shanghai 2019.

### Concept models

## Manbalar
Dumgʻaza chigali

Anatomiyada **dumgʻaza chigali** — bu sonning orqa qismi, pastki oyoq va oyoqning koʻp qismi va tos boʻshligʻining bir qismi uchun motor va sezgir nervlarni taʼminlaydigan nerv pleksusi . U lumbosakral pleksusning bir qismi boʻlib, lomber vertebra va sakral vertebradan (L4-S4) chiqadi. Dumgʻaza **pleksopatiya** — bu dumgʻaza chigalining nervlariga taʼsir qiluvchi kasallik boʻlib, odatda travma, asab siqilishi, qon tomir kasalligi yoki infektsiyadan kelib chiqadi. Alomatlar orasida ogʻriq, vosita nazoratini yoʻqotish va hissiy nuqsonlar boʻlishi mumkin.

## Tuzilishi
Dumgʻaza chigali quyidagilardan hosil boʻladi:

* bel-dumgʻaza magistral
* birinchi sakral asabning oldingi boʻlimi
* ikkinchi va uchinchi dumgʻaza nervlarning oldingi boʻlinmalarining qismlari

Dumgʻaza chigalini hosil qiluvchi nervlar katta siyatik foramenning pastki qismiga yaqinlashadi va birlashib, old va orqa yuzalaridan bir nechta novdalar paydo boʻlgan tekislangan tasma hosil qiladi. Guruhning oʻzi siyatik asab sifatida davom ettirilib, u sonning orqa qismida tibial asab va umumiy fibular asabga boʻlinadi; bu ikki nerv baʼzan pleksusdan alohida paydo boʻladi va barcha holatlarda ularning mustaqilligini disektsiya orqali koʻrsatish mumkin. Koʻpincha sakral pleksus va lomber pleksus bitta deb hisoblanadi katta nerv chigalini hosil qiladi. Bel-dumgʻaza magistral ikkita nerv chigalini birlashtirib turadi.

### Munosabatlar
Dumgʻaza chigali, tos suyagining orqa tomonida, piriformis mushaklari va tos fastsiyasi oldida yotadi. Uning oldida ichki yonbosh arteriyasi, ichki yonbosh venasi, siydik chiqarish kanali va sigmasimon ichak bor. Yuqori gluteal arteriya va vena bel-sakral magistral va birinchi dumgʻaza asab oʻrtasida, pastki gluteal arteriya va vena esa ikkinchi va uchinchi dumgʻaza nervlar orasidan oʻtadi.

## Nervlar shakllangan
Chigalga kiradigan barcha nervlar, uchinchi dumgʻazadan tashqari, ventral va dorsal boʻlinmalarga boʻlinadi va ulardan kelib chiqadigan nervlar quyidagi jadvalda berib oʻtilgan:

## Qoʻshimcha rasmlar

Fayl:Gray838.png|O'ng simpatik zanjir va uning ko'krak, qorin va tos bo'shlig'i chigallari bilan aloqalari.
Fayl:Sacral plexus schematic.svg|Sxematik tasvir.
Fayl:Sacral plexus.gif|Dumg'aza chigali diagrammasi


## Yana qarang

* Boʻyin chigali
* Yelka chigali
* Bel chigali

## Eslatmalar

## Manbalar
Gray’s Anatomy (1918)

* 

## Havolalar

*
* Cross section image: pembody/body15a—Plastination Laboratory at the Medical University of Vienna
* MedicalMnemonics.com: 3544 2382
* Illustration at backpain-guide.com
Perudagi siyosiy noroziliklar (2022—2023)

2022–2023-yillarda Peruning agʻdarilgan prezidenti Pedro Kastilyo tarafdorlari Dina Boluarte hukumati va Peru Kongressiga qarshi bir qator siyosiy norozilik namoyishlarini oʻtkazdilar. Namoyishlarni ijtimoiy tashkilotlar va mahalliy xalq uyushtirdi. Ular oʻzlarini siyosiy huquqlaridan mahrum boʻlganliklarini maʼlum qildilar. Norozilik namoyishlari aniq boshqaruvga ega emas, aksincha ommaviy harakatlar tomonidan uyushtirilgan. Kastilyo lavozimidan olinishi, Kongress tarqatilishi, davlat apparatining aralashuvi va oʻz-oʻzini toʻntarishga urinish sifatida tavsiflangan „favqulodda hukumat“ oʻrnatilishini eʼlon qilgani uchun hibsga olinganidan keyin hokimiyatdan chetlatilgan edi. Namoyishchilarning asosiy talablari orasida Kongressni tarqatib yuborish, amaldagi prezident Dina Boluartening isteʼfoga chiqishi, umumiy saylovlar oʻtkazish, Kastilyoni ozod qilish va taʼsis majlisini chaqirish kabilar bor. Namoyishchilarning baʼzilari oʻzlarini qoʻzgʻolonchi deb eʼlon qilgani ham xabar qilingan.

Oʻng qanot guruhlari va Boluarte hukumati norozilik namoyishlariga qarshi chiqishdi. Ular namoyishchilarga qarshi Perudagi ichki mojarodan foydalanmoqchi boʻlgan muxoliflarni terrorchi deb eʼlon qilish uchun baʼzi irqchilik guruhlarining siyosiy taktikasi boʻlgan *terrukeodan* foydalanishdi. Namoyishchilarni terrorchi deb eʼlon qilish uchun terrukeodan foydalanish hukumatni jazosiz qoldirdi va zoʻravonlik xavfini oshirdi. Boluarte hukumati 14-dekabrda milliy favqulodda holat eʼlon qilib, 30 kunlik muddatda fuqarolarning baʼzi konstitutsiyaviy huquqlarni, jumladan, armiyaning shaxsiy uylar va binolarda boʻlishiga toʻsqinlik qiluvchi huquqlarni, harakatlanish erkinligini, yigʻilish va mitinglar erkinligini va „shaxsiy erkinlik va xavfsizlikni“ bekor qildi. Boluarte boshchilik qilayotgan Peru hukumatining bunaqa keskin javobi inson huquqlari nohukumat tashkilotlari tomonidan tanqid qilindi. Bu vaqt davomida mamlakatda ikki qirgʻin sodir boʻlgan edi. Bular Ayacucho qirgʻini va Juliaca qirgʻini. Hukumatning Peru Qurolli Kuchlarini noroziliklarni bostirishga jalb qilishi ham armiyaning namoyishchilarni oʻldirish xavfi tufayli tanqid qilindi. Qurolli kuchlarning siyosiylashuvi, shuningdek, Peruda rivojlanayotgan fuqarolik-harbiy hukumatning ham xavotirlarini kuchaytirdi.

Rasmiylar sodir etgan zoʻravonlik harakatlari ortidan bir qator norozilik namoyishlari davomida Boluarte hukumatidagi bir nechta vazirlar isteʼfoga chiqdi. Peru Bosh prokurori Patrisiya Benavides 2023-yil 10-yanvarda prezident Dina Boluarte, bosh vazir Alberto Otarola, ichki ishlar vaziri Viktor Roxas va mudofaa vaziri Xorxe Chavesga qarshi genotsid, og‘irlashtirilgan qotillik va og‘ir tan jarohati olishga sabab boʻlish jinoyatlari bo‘yicha tergov boshlanganini eʼlon qildi.

## Manbalar

## Havolalar
* 2022-2023 Peruvian political protests — Timeline at AS/COA
Histology and Histopathology (jurnal)

**Histology and Histopathology** — oylik koʻrib chiqiladigan tibbiy jurnal boʻlib, gistologiya va gistopatologiya sohalarida asl va sharh maqolalarini nashr etadi. U 1986-yilda tashkil etilgan va Ispaniyaning Mursiya universiteti tomonidan nashr etilgan. Bosh muharrirlar Fransisko Ernandes va Xuan F. Madrid (Mursiya universiteti). *Journal Citation Reports maʼlumotlariga koʻra*, jurnalning 2016-yildagi taʼsir koeffitsienti 2,025 ga teng hisoblanadi.

## Manbalar

## Havolalar

*
Anad

**Anad** - Hindistonning Kerala shtatidagi Tiruvananthapuram tumanidagi qishloq.

Anad - zardushtiycha ism (fors. zartosht) Xudoning unsurlarini bildiradi va u hind tilida ham xuddi shu maʼnoni qabul qilgan holda qoʻllanadi.

## Manbalar
Muhammad Ismoil

**Muhammad Ismoil** (asl ism-familyasi **Muhammad Ismoilov**; 1964-yil, 13-mart, Jizzax viloyati, OʻzSSR) – shoir, yozuvchi, davlat arbobi Oʻzbekiston Yozuvchilar uyushmasi aʼzosi. Robindranat Tagor xalqaro mukofoti hamda „Istiqlol tongi“ mukofoti sovrindori. Davlat tilida ish yuritish boʻyicha departament boshligʻi, Xalq deputatlari Sirdaryo viloyati Kengashi deputati. Turon Fanlar akademiyasi akademigi.

## Biografiyasi
1981—1986-yillarda Oʻzbekiston milliy universiteti jurnalistika fakultetida oʻqigan. Ilk sheʼriy toʻplami 1991-yilda „Tazarru saodati“ nomi ostida chop etilgan.

Oʻzbekiston Yozuvchilar uyushmasida Adabiyotni targʻib qilish byurosi bosh muharriri (1987—1989) va Adabiy konsultanti (1989—1993), „Yoshlik“ jurnali bosh muharriri oʻrinbosari (1993—1996), „Oila va jamiyat“ gazetasi bosh muharriri (1996—1998), Oʻzbekiston Milliy teleradiokampaniyasining „Oʻzbekiston“ telekanali bosh direktori oʻrinbosari (1998—2006), Gʻafur Gʻulom nomidagi NMIU direktor oʻrinbosari hamda bosh muharrir (2006—2009), Toshkent Davlat Madaniyat Institutida faoliyat yuritgan. Shuningdek, Marina Svetayeva, Boris Pasternaklarning asarlarini oʻzbek tiliga oʻgirgan.

2011-yilda Erkin Usmonovning Muhammad Ismoil haqida „Oshufta koʻngil“ nomli kitobi chop etigan

## Kitoblari
* „Tazarru saodati“ (1991)
* „Tasavvur chiziqlari“ (1998),
* „Koʻngil mulkiga safar“ (2001),
* „Sahroyi gullar“ (2001),
* „Siz hamon oʻshasiz“ (2003),
* „Sizni sevmay boʻladimi“ (2005),
* „Bahorning eng soʻnggi lolasi“ (2006),
* „Chiroylisan, tengi yoʻq“ (2006),
* „Koʻksimni kuydirgan alanga“ (2008),
* „Osmon toʻla orzular“ (2011)
* „Luchezarnaya“ (hikoyalari asosida 2011-yil, rus tilida chiqarilgan)
* „Osmoningdan uzilma ey, dil!“ (2014)
* „To soʻnggi nafasgacha“ (hikoyalar va qissalar toʻplami; 2015)
* „Gapning qisqasi yaxshi“ (2015)
* „Millat yuragining durdonalari“ (2016)
* „Atrofingda men sarson“(2016)
* „Oyga osilgan bayroq“ (2018)
* „Menga soʻz bering“ (2020)
* „Muhabbatning vatani“ (2021)
* „Taraddud“ (2022)
* „Aql egalari uchun moʻjiza bor“ (2022)
* „Воспоминание, похоже на белый цветок“ (2022)
* „Lablaring ismimni aytsin“ (2023)
## Manbalar
Shohi Ahsi masjidi

**Shohi Ahsi masjidi** — Oʻzbekistonning Buxoro shahri tarixiy markazida joylashgan madaniy meros yodgorligi. Oʻzbekiston moddiy va madaniy merosining koʻchmas mulk obyektlari milliy roʻyxatiga kiritilgan — davlat muhofazasiga olingan.

Masjid XVII asrda bunyod etilgan. Sovetlar davrida oyoq kiyimi omborxonasi sifatida foydalanilgan. SSSR qulab Oʻzbekiston mustaqillikka erishganidan soʻng kapital taʼmirlangan. Hozirda masjid sifatida foydalanilyapti.

## Manbalar
Mirzo ota (Otamozor) qabristoni

**Mirzo ota qabristoni** yoki **Otamozor** — Toshkent shahrining Yashnobod tumani „Go‘zal“ mahallasi hududida joylashgan qabriston.

## Tarixi

Qabriston xalq orasida Otamozor nomi mashhur boʻlib, XVII-XVIII asrlarda tashkil topgan. 

## Mozor

Qabristonning umumiy maydoni 21,40 gektarni tashkil qiladi va ushbu hududdagi katta qabriston hisoblanadi. Qabristonga ikkita joydan kirish mumkin. Birinchisi qabristonning shimoliy qismidagi Goʻzal 5-tor koʻchasida joylashgan darvoza orqali. Ikkichisi esa janub tomonida joylashgan darvoza orqali. Bu yerga Ilgʻor Shoh koʻchasi orqali kirib kelinadi. Aynan shu koʻchada „Dorul Islom“ jomeʼ masjidi joylashgan.

## Obodonlashtirish

O‘zbekiston Respublikasi Vazirlar Mahkamasining 2018-yil 14-dekabrdagi 1014-sonli qarori asosida ushbu qabriston va shuningdek Yashnobod tumanida joylashgan Joʻrabek qabristonini 2018—2020-yillarda sanitariya holatini yaxshilash, obodonlashtirish, aholi ziyorat qilishi uchun zarur shart-sharoitlar yaratish va qabristonning moddiy-texnika bazasini mustahkamlash maqsadida 946,5 mln. soʻm mablagʻ ajratilgan.

## Hudud

Qabristonning gʻarbiy qismidagi „Olmos“ mahalla fuqarolar yigʻini hududida Prezident Shavkat Mirziyoyevning „2017—2020-yillarda shaharlarda arzon ko‘p kvartirali uylarni qurish va rekonstruksiya qilish dasturini samarali amalga oshirish borasidagi qo‘shimcha chora-tadbirlar to‘g‘risida“gi qaroriga asosida umumiy maydoni 31.1 gektarni tashkil qiladigan 1440 ta xonadondan iborat 48 ta besh qavatli binolardan iborat turar joy mavzesi qurilgan. Bu uylar harbiy shaharcha hisoblanib, mavzeda bolalar bog‘chasi, 339-maktab (1200 o'rinli), 67-sonli oilaviy poliklinika va boshqa ijtimoiy ob’ektlar mavjud.

Qabristonning janubiy qismida 20 ta 16 qavatli turar joy binolari qurilmoqda.

## Yana qarang

* Do‘mbrobod qabristoni
* Goʻzal masjidi

## Manbalar
Joʻrabek qabristoni

**Joʻrabek qabristoni** — Toshkent shahrining Yashnobod tumani Farg‘ona yo‘li ko‘chasi yuzasida joylashgan Islom ota masjidining orqa qismida joylashgan qabriston.

## Tarixi

Qabriston xalq orasida „Joʻrabek“ nomi bilan tanilgan boʻlib, 1910-yilda tashkil topgan. Qabriston Joʻrabek Qalandarqori oʻgʻli sharafiga shunday nomlangan. Maydoni 1,38 gektarni tashkil qiladi.

## Joʻrabek Qalandarqori oʻgʻli

XIX asrning ikkinchi yarmi va XX asr boshlarida yashab oʻtgan ozodlik va mustaqillik uchun kurashgan va shu yulda halok boʻlganlar orasida Joʻrabek Qalandarqori oʻgʻli alohida oʻrin tutadi. U Buxoro amirligiga qarashli hozirgi Kitob tumanining hokimi boʻlgan. Joʻrabek Qalandarqori oʻgʻli 1868-yilda mustamlakachilarga qarshi kurashda yengiladi. Shundan soʻng u Qoʻqon xoni Xudoyorxon buyrugʻiga koʻra, ruslarga tutib beriladi. Turkiston general gubernatori Fon Kaufman bu isteʼdodli oʻzbek sarakardasini gubernator mahkamasida tarjimon sifatida oʻz xizmatiga oladi va unga polkovnik unvoni beriladi. 1901-yilda rus armiyasi general mayori unvoniga koʻtariladi. Joʻrabek Qalandarqori oʻgʻli 1876-yilda Peterburgga sharqshunoslar kongressiga vakil qilib yuboriladi. Bu anjumanda Joʻrabek koʻpchilik sharqshunoslarni chiqishlari bilan lol qodiradi. 

1905-yili Rossiyada inqilob boshlanganda Joʻrabek vaziyatdan foydalanib, doʻsti Bobobek bilan Turkistonda ozodlik uchun kurash boshlaydi. 1906-yili 16-noyabrdan 29-dekabrga qadar general Joʻrabek toʻrt marta ziyolilar majlisini oʻtkazadi va bu majlislarda Turkiston xalqlariga iqtisodiy va siyosiy erkinliklar yaratilishi talab qiladi. 1906-yil 24-yanvarga oʻtar kechasi Joʻrabek oʻzining Qorasuvdagi bogʻida sirli ravishda oʻldirib ketiladi. Chunki Chor Rossiya amaldorlari undan shu yoʻl bilan qutulishgan. Keyinchalik Joʻrabek qoʻlyozmalari kolleksiyasi sharqshunoslik institutida saqlangan. Keyinchalik Milliy universitetning asosiy kutubxonasiga oʻtkazilgan. Bu qoʻlyozmalar Joʻrabekning gʻoyat keng bilimli zukko shaxs ekanidan dalolat beradi. Joʻrabek sharq olimlari merosini qunt bilan oʻrgangan va ilm maʼrifatga katta ahamiyat bergan. Tumandagi mahallaning hozirgi idorasi Joʻrabekning Qorasuv boʻyidagi dala hovlisida joylashgan. Uning binosi koʻchmas madaniy obyekt sifatida muxofazaga olingan.

## Obodonlashtirish

O‘zbekiston Respublikasi Vazirlar Mahkamasining 2018-yil 14-dekabrdagi 1014-sonli qarori asosida ushbu qabriston va shuningdek Yashnobod tumanida joylashgan Otamozor qabristonini 2018—2020-yillarda sanitariya holatini yaxshilash, obodonlashtirish, aholi ziyorat qilishi uchun zarur shart-sharoitlar yaratish va qabristonning moddiy-texnika bazasini mustahkamlash maqsadida 946,5 mln. soʻm mablagʻ ajratilgan.

## Yana qarang

*„Islom ota“ masjidi
*Otamozor qabristoni

## Manbalar
Qoʻyliq ota qabristoni

**Qoʻyliq ota qabristoni** — Toshkent shahrining Mirobod tumanida, Qoʻyliq bozori yaqinida joylashgan qabriston.

## Tarixi

Qabriston xalq orasida „Qoʻyliq ota“ nomi mashhur boʻlib, 1930-yil tashkil topgan. Maydoni 4,88 gektarni tashkil qiladi.

## Yana qarang

*Mirzo ota (Otamozor) qabristoni
*Joʻrabek qabristoni

## Manbalar
Teshik qopqoq qabristoni

**Teshik qopqoq qabristoni** — Toshkent shahrining Olmazor tumani Shimoliy Olmazor dahasida joylashgan qabriston.

## Tarixi

Qabriston xalq orasida Teshik qopqoq nomi mashhur boʻlib, 1880-yilda tashkil topgan. Maydoni 8,07 gektarni tashkil qiladi.

## Yana qarang

*Do‘mbrobod qabristoni

## Manbalar
Qosim Shayx majmuasi

**Qosim Shayx majmuasi** (XVI—XX asrlar) — Oʻzbekistonning Navoiy viloyati, Karmana shaharchasida joylashgan meʼmoriy majmua. Ushbu majmua tarkibiga Qosim Shayx xonaqohi (1558-yilda qurilgan), Qosim Shayx daxmasi, Abdulahadxon daxmasi (1911-yilda qurilgan) kabi meʼmoriy obidalar kiradi. Qosim Shayx majmuasi va u yerdagi aksar obidalar Karmanada  asrda yashab oʻtgan Qosim Shayx Azizon sharafiga nomlangan.

Majmua hududidagi obidalar 2000—2001-yillarda taʼmirlangan.
## Qosim Shayx xonaqohi

Qosim Shayx xonaqohi (Qosim shayx Azizon xonaqohi) — 1558-yilda Buxoro xoni Abdullaxon II tomonidan Karmanada qurdirilgan meʼmoriy obida. Bu xonaqohda Qosim Shayx karmanaliklarda taʼlim bergan.

Tarixchilar tomonidan xonaqoh 15—20 yillar ichida qurilgani taxmin qilinadi. Xonaqoh uch tomonining (shimoliy, janubiy va gʻarbiy tomonlari) kungurador, peshtoqli koʻrinishda tiklangan. Xonaqohning boʻyi ham, eni ham 25 m oʻlchamda. Uning ichki qismida jami 6 ta xona va oʻrtada katta namozxona mavjud, kunbotar tomonda mehrob oʻrnatilgan. Binoning toʻrttala tomonida taxminan 6x6 m oʻnburchakli hujralar bor. Sharq tomonda 6x4 m hajmli chillaxona mavjud. Har bir xonaning tepasi gʻishtin gumbazlar bilan qoplangan. Xonaqohning ichki qismi ganchkor naqshlar bilan bezatilgan. Bino ichi 5 ta gumbaz bilan qoplangan. Markaziy gumbazning yerdan balandligi 12 m, uning 4 tomonida yerdan balandligi 8 m boʻlgan 4 ta gumbaz mavjud. Xonaqoh devorlarining qalinligi 80 sm ni tashkil etadi. 

Xonaqoh tashqi koʻrinishida minora shaklidagi baland gumbaz alohida ajralib turadi. Gumbaz bino tomidan taxminan 9 m balandroq. Gumbaz devorlari orasida havo yoʻllari qoldirilgan boʻlib, ular kunning issiq va sovuq kunlarida xona ichida moʻtadil haroratni saqlash uchun xizmat qilgan. Gumbazning tashqi tomon tepa qismi moviyrang gʻishtchalar bilan qoplangan. Undan pastki qismda kufiy uslubda Qurʼon oyatlaridan namunalar yozilgan.
## Qosim Shayx daxmasi
Qosim Shayx Azizon 1580 yoki 1581-yilda, taxminan 80–81 yoshda oʻzi tugʻilgan Marjonxotin qishlogʻida vafot etgan. Qosim Shayxning jasadi oʻzining vasiyatiga muvofiq oʻz xonaqohining sharqiy tomoniga qoʻyilgan.

Qosim Shayx vafotidan soʻng Qosim Shayx xonaqohining sharqiy tomoniga 2,5 m balandlikda  pishiq  gʻisht (Abdullaxon gʻishti) terilib, uning oʻrtasida Qosim Shayx qabri uchun sagʻana qurilgan. Sagʻana 9x10 m ni tashkil etadi. Bu yerga keluvchi ziyoratchilar uchun 8x15 m oʻlchamda oldi ayvonli 3 ta xona qurilgan.

Shoʻrolar davrida qarovsizlik oqibarida qabr atrofi tikanzorga aylangan, marmar toshlari olib ketilgan.

## Abdulahadxon daxmasi

1911-yilda Buxoro amiri Abdulahadxon Karmana yaqinidagi saroyida vafot etadi. Uning oʻgʻli Olimxon otasini Qosim Shayx xonaqohining janubi-gʻarbiy tomoniga koʻmdiradi va qabr atrofida daxma qurdiradi.

## Majmua tarkibidagi boshqa inshootlar
Qosim Shayx majmuasining janubiy tomonida — xonaqohdan 35 m narida 4x17 m hajmda oshxonalar boʻlgan. Bugungi kunda ulardan 4x4 m hajmli bitta xona saqlanib qolgan.

2019-yilda majmuaning shimol tomonidagi maʼmuriy binolarning old qismiga sharqiy uslubda naqshinkor, keng, yogʻoch ayvon qurilgan.

## Manbalar

## Adabiyotlar
*
Zax qabristoni

**Teshik qopqoq qabristoni** — Toshkent shahrining Shayxontohur tumani Samarqand darvoza dahasida joylashgan qabriston.

## Tarixi

Qabriston xalq orasida „Zax“ nomi mashhur boʻlib, XIX asrda tashkil topgan. Maydoni 3,1 gektarni tashkil qiladi.

## Yana qarang

*Do‘mbrobod qabristoni

## Manbalar
Avayxon qabristoni

**Teshik qopqoq qabristoni** — Toshkent shahrining Mirzo Ulug‘bek tumanida joylashgan qabriston.

## Tarixi

Qabriston xalq orasida „Avayxon“ qabristoni nomi mashhur boʻlib, 1940-yilda tashkil topgan. Maydoni 1,05 gektarni tashkil qiladi.

## Obodonlashtirish

O‘zbekiston Respublikasi Vazirlar Mahkamasining 2018-yil 14-dekabrdagi 1014-sonli qarori asosida ushbu qabriston va shuningdek Mirzo Ulug‘bek tumanida joylashgan Yalongʻoch-II qabristonini 2018—2020-yillarda sanitariya holatini yaxshilash, obodonlashtirish, aholi ziyorat qilishi uchun zarur shart-sharoitlar yaratish va qabristonning moddiy-texnika bazasini mustahkamlash maqsadida 289,8 mln. soʻm mablagʻ ajratilgan.

## Yana qarang

* Avayxon masjidi

## Manbalar
Yalangʻoch-2 qabristoni

**Yalang‘och-2 qabristoni** — Toshkent shahrining Mirzo Ulugʻbek tumani Temur Malik koʻchasi, 15-uy manzilida joylashgan qabriston. Bu tumanda „Yalangʻoch“ nomi bilan boshqa qabriston ham boʻlganligi sababli ushbu qabristonga „Yalangʻoch-2“ deb nom berilgan.
## Tarixi
Qabriston 1900–1910-yillarda baland tepalik ustida bunyod etilgan. Bu tepalikda birorta ham daraxt, oʻsimlik oʻsmagan, quruq tuproqdan iborat boʻlgani sababli qabristonga „Yalangʻoch“ nomi berilgan. Shu hududda avval „Yalangʻoch“ nomli boshqa qabriston boʻlganligi sababli bu qabriston „Yalangʻoch-2“ deb atalgan. 
## Hududi
Eng avval Yalangʻoch-2 qabristonining maydoni 1,5 gektardan iborat boʻlgan. 1968-yilda qabriston hududi kengaytirilib, 9,8 gektarga yetkazilgan. Hozirda uning hududi 9,28 gektarni tashkil qiladi. Qabriston joylashgan hudud notekis boʻlib, turli baland va pastliklardan iborat. 

Yalangʻoch-2 qabristonining hududi 2700 m devor bilan oʻrab olingan, 6700 m² yoʻl asfaltlangan, 1880 m² yoʻl esa beton qoplamaga ega. Qabriston boʻylab 1600 m beton ariq yotqizilgan, 1500 tupga yaqin turli xildagi (archasimon, manzarali, mevali) daraxtlar ekilgan. 

O‘zbekiston Respublikasi Vazirlar Mahkamasining 2018-yil 14-dekabrdagi 1014-sonli qarori asosida ushbu qabriston va shuningdek Mirzo Ulug‘bek tumanida joylashgan Avayxon qabristonini 2018–2020-yillarda sanitariya holatini yaxshilash, obodonlashtirish, aholi ziyorat qilishi uchun zarur shart-sharoitlar yaratish va qabristonning moddiy-texnika bazasini mustahkamlash maqsadida 289,8 mln. soʻm mablagʻ ajratilgan.

Hozirda ushbu qabriston Toshkent shahridasi 28 ta mahallaga (Ahmad Yugnakiy, Alisher Navoiy, Bahor, Beshqalʼa, Bobur, Boʻz, Boʻzariq, Fayzulla Xoʻjayev, Feruza, Gulzor, Habib Abdullayev, Humoyun, Navroʻz, Olimlar, Qorasuv-1, Qorasuv-2, Qorasuv-3, Traktorsozlar, Turon, Umid, Yalangʻoch, Yalangʻochota, Yangi hayot, Shahrobo, Shalola, Shukur Burhonov, Shoʻrtepa) xizmat koʻrsatadi.

## Mashhur shaxslar
Ushbu qabristonda sohibkor bogʻbon, Oʻzbekistonda xizmat koʻrsatgan agronom, Mehnat Qahramoni Rizamat Musamuhamedov, 1991—2017-yillar davomida Oʻzbekiston Respublikasi Markaziy banki Raisi boʻlib ishlagan Fayzulla Mullajonov va uning oʻgʻli, Olmazor tumani hokimi boʻlib ishlagan Abdumajid Mullajonov, Oʻzbekiston xalq artisti Dilbar Ikromova kabi mashhur insonlar dafn etilgan.
## Galereya

## Yana qarang
* Avayxon qabristoni
## Manbalar

## Adabiyotlar
* 
## Havolalar
Qozoq oshxonasi

**Qozoq oshxonasi** () — XIX asr oxiri — XX asr boshlarida shakllana boshlagan va qozoqlarning o‘troqchilikka o‘tishi tugallangandan keyin va Qozog‘iston iqtisodiyoti keskin o‘zgargandan so‘ng shakllana boshlagan.

## Undan tayyorlangam toamlar

### Boʻgʻirsoq
Boʻgʻirsoq — choy, qimiz, shubat ichganda dasturxonga qoʻyadi. Boʻgʻirsoqni yuqori yoki birinchi navli bugʻdoy unidan pishiradi. Uni qamirni achitib ham achitmasdan ham tayyorlashga boʻladi. Achitmay pishirgan boʻgʻirsoq koʻp vaqtga yaroqli, achitib pishirilgan boʻgʻirsoq qurib qolsa, yeyishga yaroqsiz boʻladi. Achimagan qamirdan boʻgʻirsoq pishirish uchun unga yogʻ, tuxum, sut, tuz solib aralashtiradi. Qamirni oʻzin qattiq aralashtirib biroz vaqtga turish kerak.

### Taban non

### Salma

### May shelpek

### Qatlama

## Donli ekinlardan tayyorlangan taomlar

### Talqon

### Bugʻdoy goʻja

### Tariq

## Manbalar
Ravshanbek Olimov

**Ravshanbek Ozodbekovich Olimov** (1966-yilda tugʻilgan) – oʻzbek diplomati. Oʻzbekiston Respublikasining Ukraina, Fransiya, Portugaliya davlatlaridagi sobiq favqulodda va muxtor elchisi.

## Biografiya
1966-yilda Andijon viloyati Jalaquduq tumanida tugʻilgan.

1990-yilda Moskva davlat universitetini tamomlagan.

1997-yilda – Oʻzbekiston Respublikasi Prezidenti huzuridagi Davlat va jamiyat qurilishi akademiyasini tugatgan.

1990-yildan 1992-yilgacha – Oʻzbekiston yoshlar ittifoqi qoshidagi „Nihol“ markazi talabalar bilan ishlash boʻlimi mutaxassisi.

1993-yildan 1994-yilgacha – „Oʻzbelst“ Oʻzbekiston-Belarus qoʻshma korxonasi bosh direktorining oʻrinbosari.

1994-yildan 1996-yilgacha – Oʻzbekiston Respublikasi Tashqi iqtisodiy aloqalar vazirligining Andijon viloyati boshqarmasi boshligʻi oʻrinbosari.

1997-yildan 2000-yilgacha – Oʻzbekiston Respublikasi Prezidenti devonining tashqi iqtisodiy aloqalar boʻyicha maslahatchisi.

2000-yildan 2001-yilgacha – Oʻzbekiston Respublikasi Bosh vaziri kotibiyatining safarbarlik va davlat zaxiralari masalalari kompleksi yetakchi mutaxassisi.

2001-yildan 2003-yilgacha – Oʻzbekiston makroiqtisodiyot va statistika vazirligining Tashqi iqtisodiy aloqalarni rivojlantirish va tashqi savdo balansini prognozlash boshqarmasi boshligʻi.

2003-yildan 2005-yilgacha – Oʻzbekiston Respublikasining Ukrainadagi va Moldovadagi favqulodda va muxtor elchisi.

2005—2008-yillarda – Oʻzbekistonning Fransiyadagi elchisi (bir vaqtning oʻzida Portugaliyada);

2008-yildan 2011-yilgacha – Oʻzbekiston Respublikasi Tashqi ishlar vazirligi MDH davlatlari bilan hamkorlik boshqarmasi boshligʻi.

2011—2018-yillarda – Oʻzbekistonning Rossiya Federatsiyasidagi elchixonasi maslahatchisi.

2018-yildan 2020-yilgacha – Tashqi ishlar vazirligining MDH davlatlari bilan hamkorlik boshqarmasi boshligʻi.

2020-yildan 2024-yilgacha – Oʻzbekiston Respublikasi Oliy Majlisi Senatining Xalqaro munosabatlar, tashqi iqtisodiy aloqalar, xorijiy investitsiyalar va turizm masalalari qoʻmitasi raisi.

2024-yildan buyon Oʻzbekistonning Turkmanistondagi elchisi.

## Manbalar
Chax-Cham

**Chax-Cham**   — Oʻzbekiston Respublikasining  Toshkent viloyatiga qarashli qishloq.   Boʻstonliq tumani tarkibiga kiradi.
 
## Manbalar
Nani Naroli

**Nani Naroli** — Hindistonning Gujarat shtati, Surat tumanidagi qishloq. U Kim Char Rasta avtomagistralidan  uzoqda joylashgan, qishloqda hozirda 10 000 kishigacha aholi istiqomat qiladi. U 1795-49-48 ga yer maydonini egallaydi, lekin aholi sonining koʻpayishi tufayli yer maydoni kengayib bormoqda. Qishloq koʻmir koni bilan mashhur, gips kompaniyasi shu qishloqda joylashgan boʻlib, aholining koʻpchiligi qishloq xoʻjaligi bilan shugʻullanadi. 1960-yillarning boshlarida qishloq asosan loydan qurilgan elektrsiz uylardan iborat edi. Suv quvurlari 1963-yilda turar joyga keltirilgan. Qishloq 1980-yillar va 1990-yillarning boshlarida asosan qishloq xoʻjaligi bilan shugʻullanib, paxta, sholi, bugʻdoy, yasmiq, kunjut va boshqa koʻplab sabzavotlar, shuningdek, otlar, buyvollar va buqalar yetishtirildi.
Sachin INA

**Sachin INA** — Hindistonning Gujarat shtatidagi Surat tumaniga qarashli shahar va sanoat tomonidan tasdiqlangan hudud

## Demografiyasi
2011-yilgi holat boʻyicha, Sachin INA 13293 nafar aholiga ega edi. Aholining 86 foizini erkaklar, 14 foizini ayollar tashkil qiladi. Sachin INA oʻrtacha savodxonlik darajasi 79% ni tashkil etadi, bu mamlakat oʻrtacha 59,5% dan yuqori: erkaklar savodxonligi 84%, ayollar savodxonligi 45%. Sachin INAda aholining 6 foizini 6 yoshgacha boʻlganlar tashkil qiladi.

## Yana qarang

* Suratning diqqatga sazovor joylari roʻyxati

## Manbalar